Reuerentia obedentialj premissa. Ffauentissime pater, reuerencie vestre non quantas debeo, sed quales paupertas mea valeat graciarumactiones refero multiformes pro beneficiis michi, heudulor, immerito ab eadem collatis et missis, quorum sufficientem recompensam omnium retributor gloriosus Deus seruet in celestibus. Ego quoaduixero nunquam ea obliuiscar. Preconizatam igitur reuerenciam in presentiarum minime lateat, me incolumem vsque Lijptzk peruenisse ibique lectiones baccalaureatorum concernentes a nouo auditurus. Placet eciam michi hic moram ducere, permaxime cum lectiones ordinarie gratuito communicentur. Earum tamen alleuiacionem recuperat grauitas expensarum, ita quod pro singulis exponendis minus xxx aureis annuatim prestandum. Mensa michi erit tenuis et exilis, quam ob causam in vestram reuerentiam totum meum refugium stabilietur, ut proxima estate preparatum subsidium atque promissum paternum sentiam affuturum. Est enim michi animo per triennium pedes hic sistere vestro paternitatis cum fauore, cuius limitem non preteream. Scire eciam digneminj, in Gedano ex butiro nullum michi lucrum prouenisse, quia mercantiis non deseruio, quod artibus lucratiuis operam prius dedj minimam. Quare vestre paternitati humillime supplico, quod si michi in aliquo prouiderit, id ad manus Hans Conrath in Gedano dignetur ordinare et ipse demum michi disponet oretenus ut promissit. In hiis amore Dej quamadmondum fidutialiter spero, pater humanissime agere velit. Cum hiis paucissimis festinanter scriptis viuat et floreat paternitas vestra prospere et longeue. Citissime ex Lijpczk, anno Dominj m:5:xiiij, dominica post Birgitte. Jasparus Johannis ffilius vester adoptiuus, ad omnia vestra paterna vota promptissimus. Adress: Magnifico viro domino Paulo Lingonis, preclarissimarum artium liberalium magistro necnon ecclesie Aboensis preposito meritissimum, patrj ac fautorj suo colendissimo.